CELEX: 62012CA0413
Language: el
Date: 2013-12-05 00:00:00
Title: Υπόθεση C-413/12: Απόφαση του Δικαστηρίου (τρίτο τμήμα) της 5ης Δεκεμβρίου 2013 [αίτηση του Audiencia Provincial de Salamanca (Ισπανία) για την έκδοση προδικαστικής αποφάσεως] — Asociación de Consumidores Independientes de Castilla y León κατά Anuntis Segundamano España SL (Προδικαστική παραπομπή — Οδηγία 93/13/ΕΟΚ — Αγωγή παραλείψεως ασκηθείσα από περιφερειακή ένωση προστασίας καταναλωτών — Κατά τόπον αρμόδιο δικαστήριο — Δεν χωρεί ένδικο μέσο κατά πρωτόδικης αποφάσεως με την οποία διαπιστώνεται η έλλειψη κατά τόπον αρμοδιότητας του δικαστηρίου — Αρχή της δικονομικής αυτονομίας των κρατών μελών — Αρχές της ισοδυναμίας και της αποτελεσματικότητας)

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/12
            
         Απόφαση του Δικαστηρίου (τρίτο τμήμα) της 5ης Δεκεμβρίου 2013 [αίτηση του Audiencia Provincial de Salamanca (Ισπανία) για την έκδοση προδικαστικής αποφάσεως] — Asociación de Consumidores Independientes de Castilla y León κατά Anuntis Segundamano España SL
   (Υπόθεση C-413/12) (1)
   
   (Προδικαστική παραπομπή - Οδηγία 93/13/ΕΟΚ - Αγωγή παραλείψεως ασκηθείσα από περιφερειακή ένωση προστασίας καταναλωτών - Κατά τόπον αρμόδιο δικαστήριο - Δεν χωρεί ένδικο μέσο κατά πρωτόδικης αποφάσεως με την οποία διαπιστώνεται η έλλειψη κατά τόπον αρμοδιότητας του δικαστηρίου - Αρχή της δικονομικής αυτονομίας των κρατών μελών - Αρχές της ισοδυναμίας και της αποτελεσματικότητας)
   2014/C 45/21
   Γλώσσα διαδικασίας: η ισπανική
   
      Αιτούν δικαστήριο
   
   Audiencia Provincial de Salamanca
   
      Διάδικοι στην υπόθεση της κύριας δίκης
   
   Asociación de Consumidores Independientes de Castilla y León
   
      κατά
   
   Anuntis Segundamano España SL
   
      Αντικείμενο
   
   Αίτηση προδικαστικής αποφάσεως — Audiencia Provincial de Salamanca — Ισπανία — Ερμηνεία των άρθρων 4, 12, 114 και 169 ΣΛΕΕ, του άρθρου 38 του Χάρτη των Θεμελιωδών Δικαιωμάτων της Ευρωπαϊκής Ένωσης (ΕΕ 2000, C 364, σ. 1) και της οδηγίας 93/13/ΕΟΚ, του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29) — Κατάλληλα και αποτελεσματικά μέτρα για να παύσει η χρήση καταχρηστικών ρητρών — Προληπτική δράση συλλογικού συμφέροντος αναληφθείσα από ένωση για την προστασία των καταναλωτών και σκοπούσα στην απαγόρευση χρησιμοποιήσεως από έμπορο καταχρηστικών ρητρών στις συμβάσεις που συνάπτει με καταναλωτές — Εθνικές δικονομικές διατάξεις που παρέχουν αρμοδιότητα στο δικαστήριο της περιφέρειας στην οποία ο εναγόμενος έχει την έδρα του — Εθνική νομοθεσία που αποκλείει κάθε ένδικο μέσο κατά αποφάσεως με την οποία κρίνεται ότι το δικαστήριο είναι κατά τόπον αναρμόδιο
   
      Διατακτικό
   
   Η οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, καθώς και οι αρχές της αποτελεσματικότητας και της ισοδυναμίας έχουν την έννοια ότι δεν αντιτίθενται σε ρύθμιση κράτους μέλους, όπως η επίμαχη, κατά την οποία, σε περίπτωση αγωγής παραλείψεως ασκηθείσας από ενώσεις καταναλωτών, αφενός, η αγωγή αυτή πρέπει να παραπέμπεται ενώπιον των δικαστηρίων στην περιφέρεια των οποίων έχει την έδρα ή την κατοικία του ο εναγόμενος, και, αφετέρου, η απόφαση με την οποία πρωτοβάθμιο δικαστήριο διαπιστώνει την έλλειψη της κατά τόπον αρμοδιότητάς του δεν υπόκειται σε ένδικα μέσα.
   
      (1)  ΕΕ C 379 της 8.12.2012.